[{"text_idx": "#000001", "text": "Dod o hyd i lwybr"}, {"text_idx": "#000004", "text": "Mae coed yn hanfodol i iechyd ein dinas a\u2019n planed"}, {"text_idx": "#000005", "text": "Mae Coed Caerdydd yn rhaglen 10 mlynedd i gynyddu nifer y coed yng Nghaerdydd, gan gefnogi strategaeth newid yn yr hinsawdd Un Blaned y ddinas."}, {"text_idx": "#000006", "text": "Ddiogelu ein coed presennol a rhai newydd yn erbyn effeithiau\u2019r hinsawdd a chlefydau\nPlannu coed newydd yn y mannau cywir ar gyfer natur a chymunedau\nCodi ymwybyddiaeth am bwysigrwydd coed\nDarparu cyfleoedd i bawb helpu i wneud Caerdydd yn lle gwyrddach ac iachach i fyw ynddo.\nHyfforddi a gweithio gyda chymunedau"}, {"text_idx": "#000007", "text": "Rydym am sicrhau bod y coed rydym yn eu plannu yn goroesi i\u2019r dyfodol fel bod eu heffaith yn cael ei gynnal ac rydym am weld plannu coed yn digwydd ym mhob rhan o\u2019r ddinas gydol y degawd nesaf."}, {"text_idx": "#000008", "text": "Mae clefydau coed yn lledu a bydd rhan o raglen Coed Caerdydd yn cynnwys sicrhau ein bod yn plannu amrywiaeth o fathau coed i leihau effaith unrhyw golledion yn y dyfodol."}, {"text_idx": "#000009", "text": "Rydym yn nodi tir a allai fod yn addas ar gyfer plannu coed yn ystod y tymor plannu, sy\u2019n rhedeg o fis Tachwedd i fis Mawrth. Byddwn yn gweithio gyda thirfeddianwyr, gwirfoddolwyr, sefydliadau cymunedol a chyllidwyr."}, {"text_idx": "#000010", "text": "Drwy weithio gyda chymunedau i blannu coed newydd a gofalu am goetiroedd sy\u2019n bodoli eisoes, rydym am gynyddu\u2019r gorchudd ar draws y ddinas o 18.9% i 25%."}, {"text_idx": "#000012", "text": "Bob blwyddyn, mae coed Caerdydd yn cael gwared ar tua 10.5% o\u2019r holl lygryddion sy\u2019n cael eu gollwng gan draffig Caerdydd. Mae hyn yn cynnwys 7,900 tunnell o garbon sydd yr un fath ag allyriadau blynyddol 14,000 o geir."}, {"text_idx": "#000013", "text": "Maent hefyd yn cynnig amgylchedd deniadol a gwyrdd ledled ein dinas sy\u2019n yn cefnogi bywyd gwyllt a chymunedau iachach. Mae coed derw yn unig yn cefnogi 2,300 o rywogaethau."}, {"text_idx": "#000014", "text": "Mae\u2019r coed hefyd yn cymryd 356 miliwn litr o law bob blwyddyn, mae hyn yn helpu i leihau costau trin dw\u0302r a\u2019r perygl o lifogydd."}, {"text_idx": "#000015", "text": "Os hoffech wybod mwy am Goed Caerdydd neu os hoffech gymryd rhan mewn plannu coed, gofal, awgrymu safleoedd, neu hyrwyddo\u2019r prosiect gallwch ymuno a\u0302\u2019n grw\u0302p facebook neu e-bostiwch coedcaerdyddprosiect@caerdydd.gov.uk."}]